

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-36-С/21-14, О.С.

Датум: 05.07.2021. године

На основу члана 15. под а) и в) Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14), Републичка комисија за утврђивање сукоба интереса у органима власти Републике Српске, на сједници одржаној дана 05.07.2021. године, у предмету утврђивања сукоба интереса за лица Дарко Берјан, Радомир Шекара и Тања Тепавчевић, донијела је

**РЈЕШЕЊЕ**

Утврђује се да је изабрани представник Радомир Шекара, одборник у Скупштини општине Источна Илиџа и самостални стручни сарадник за унапређење руралног развоја у Одјељењу за привреду и друштвене дјелатности општине Источна Илиџа, починио повреду члана 10. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14), с обзиром да је у предметном поступку утврђено да је истовремено обављао функцију одборника у Скупштини општине Источна Илиџа и самосталног стручног сарадника за унапређење руралног развоја у Одјељењу за привреду и друштвене дјелатности општине Источна Илиџа.

Образложење

Републичкој комисији за утврђивање сукоба интереса у органима власти Републике Српске (у даљем тексту: Комисија), дана 19.01.2021. године, достављена је иницијатива за утврђивање постојања сукоба интереса за Дарка Берјана, Радомира Шекару и Тању Тепавчевић, одборнике у Скупштини општине Источна Илиџа.

У иницијативи се наводи да је на конститутивној сједници Скупштине општине Источна Илиџа, која је одржана дана 25.12.2020. године, присуствовао, између осталих, и Радомир Шекара, за којег постоји основана сумња да је у вријеме сједнице био у сукобу интереса, јер је запослен у општинској управи.

Дана 04.02.2021. године Комисија је донијела одлуку о покретању поступка за утврђивање постојања сукоба интереса против ових лица, те доставила иницијативу на изјашњење.

Радомир Шекара није доставио своје изјашњење на наводе који су истакнути у иницијативи.

Комисија је извршила увид у доказе који су јој достављени и то: Допис Пореске управе број 06/1.01/0301-052.4-3774/2021 од дана 05.03.2021. године и Одговор начелника општине Источна Илиџа број 01-012-334/21 од 15.03.2021. године.

Комисија је утврдила да је Радомир Шекара евидентиран као лице у радном односу код Општинске управе општина Источна Илиџа почев од 14.03.2017. године, на позицији самосталног стручног сарадника за унапређење руралног развоја у Одјељењу за привреду и друштвене дјелатности општине Источна Илиџа.

Комисија је запримила и допис начелника општине Источна Илиџа о радно-правном статусу Радомира Шекаре. Међутим, лице против којег се води поступак није се изјаснило о наводима из иницијативе, нити доставило било какве материјалне доказе у виду поднесене оставке или доказа о разрјешењу, а којима би се потврдили наводи из дописа о његовом радно-правном статусу.

На основу проведеног поступка, Комисија је донијела одлуку као у диспозитиву, из следећих разлога:

## Прије свега, у члану 69. Устава Републике Српске ("Сл. гласник РС", бр. 21/92, 28/94, 8/96, 13/96, 15/96, 16/96, 21/96, 21/02, 26/02, 30/02, 31/02, 69/02, 31/03, 98/03, 115/05, 117/05 и 48/11 и "Сл. гласник БиХ", бр. 73/19) прописано је да се државна власт у Републици организује на начелу подјеле власти.

Чланом 1. став 1. Закона о спречавању сукоба интереса у органима власти Републике Српске прописано је да се овим законом уређују посебне обавезе изабраних представника, носилаца извршних функција и савјетника у органима власти Републике Српске и јединица локалне самоуправе у обављању јавне функције, а у циљу спречавања сукоба интереса.

Чланом 4. под а) Закона о спречавању сукоба интереса у органима власти Републике Српске, прописано је да се „изабраним представницима“ сматрају: народни посланици у Народној скупштини РС, делегати у Вијећу народа РС и одборници у скупштинама јединица локалне самоуправе.

Сходно томе, како је одборник у скупштини локалне самоуправе „изабрани представник“, као такав је третиран Законом о спречавању сукоба интереса у органима власти РС и тај закон се примјењује на „изабране представнике“.

Чланом 10. Закона о спречавању сукоба интереса у органима власти Републике Српске прописано је да су изабрани представници, носиоци извршних функција и савјетници дужни поднијети оставку на сваку од неспојивих функција и послова најкасније један дан прије преузимања јавне функције. Ова материја је регулисана Законом о службеницима и намјештеницима у органима јединице локалне самоуправе („Службени гласник Републике Српске“, бр. 97/16) и то чланом 45. став 1. који прописује да службеник не може обављати дужности, активности или бити на положају који су неспојиви са његовим службеним дужностима. Ставом 2. је регулисано да службеник не може 1) бити оснивач или члан органа политичке странке, 2) бити члан надзорног и управног одбора правног лица чији је оснивач јединица локалне самоуправе или Република или 3) обављати функцију одборника у скупштини јединице локалне самоуправе, нити извршну функцију у органима власти Републике.

Дакле, законском одредбом је јасно прописано да службеник у јединици локалне самоуправе не може обављати функцију одборника у скупштини јединице локалне самоуправе, односно бити стручни сарадник у Градској управи општине Источна Илиџа, док је истовремено и одборник у Скупштини општине Источна Илиџа.

На основу напријед наведених чињеница, одлучено је као у диспозитиву рјешења.

Комисија доставља ово рјешење и начелнику општине Источна Илиџа због надлежности спровођења поступка за случај неспојивости у локалној самоуправи, као и управној инспекцији која врше надзор над примјеном Закона о службеницима и намјештеницима у органима јединице локалне самоуправе.

Поука о правном средству:

Против овог Рјешења може се изјавити ПРЕДСЈЕДНИЦА КОМИСИЈЕ

жалба Комисији за жалбе у року од Обренка Слијепчевић

15 (петнаест) дана од дана пријема

овог Рјешења. Жалба се подноси

путем ове Комисије.

Доставити:

1. Општина управа општине Источна Илиџа, н/р самосталном стручном сараднику за унапређење руралног развоја у Одјељењу за привреду и друштвене дјелатности општине Источна Илиџа, Улица Војводе Радомира Путника бр. 2, 71 123 Источна Илиџа
2. Скупштина општине Источна Илиџа, клуб одборника СНСД-а, н/р шефа клуба Владимира Ћосовића, Улица војводе Радомира Путника бр. 2, Источна Илиџа
3. Скупштина општине Источна Илиџа, н/р одборнику Зорану Трапари, Улица војводе Радомира Путника бр. 2, Источна Илиџа
4. Општина Источна Илиџа, н/р начелнику општине Маринку Божовићу, Ул. војводе Радомира Путника бр. 2, Источна Илиџа
5. Управна инспекција, Трг Републике Српске бр. 1, Бања Лука
6. У спис предмета